Gabriela Cristea (49 de ani) și Tavi Clonda (44 de ani) sunt căsătoriți de aproape 10 ani, timp în care au devenit părinți și au avut de-a face cu tot felul schimbări – relația lor a suferit mici modificări. Recent, prezentatoarea de la Antena Stars a dat din casă detalii neștiute din familia ei și a vorbit despre principalele motive de la care pornesc certurile în casă.
Tavi Clonda și Gabrilea Cristea s-au căsătorit în anul 2015 și au împreună două fetițe – Victoria și Iris. Ca aproape în orice mariaj, neînțelegerile și supărările nu au lipsit nici din viața lor. În cadrul unui interviu, prezentatoarea de la Antena Stars a vorbit liber și asumat despre cum gestionează certurile cu soțul ei, dar și care sunt principalele motive care duc la conflicte.
Fiind două persoane publice active atât Gabriela Cristea, cât și Tavi Clonda, cei doi reușesc în paralel să se împartă între viața profesională și familie. Prezentatoarea Tv recunoaște că au existat momente tensionate în familia lor, dar și momente în care s-au simțit epuizați – atât fizic, dar și psihic. Vedeta a mărturisit că cele mai multe neînțelegeri pornesc de la faptul că sunt extrem de obosiți, cea mai mare parte din energia lor este consumată în timpul petrecut alături de cele două fetițe ale lor.
„Nu știu să spun acum, de cele mai multe ori, probabil că din cauza energiei scăzute ne certăm. Într-adevăr, să ai doi copii mici, să ai cariere, să-ncerci să mai faci și alte business-uri pe lângă, să te ocupi și de casă, să vrei să faci lucruri extraordinare în lumea asta e complicat și energia scade, probabil la nivel foarte, foarte jos, iar cea mai multă energie ne-o consumă copiii”, a declarat Gabriela Cristea.
Gabriela Cristea recunoaște că supărările nu durează mult în familia ei, mai mult de câteva ore nu au fost niciodată certați. După ce spiritele se mai liniștesc, cei doi își concentrează toată atenția către rezolvarea problemelor care au dus la conflicte. În aceste condiții, vedeta a mărturisit că nu s-a pus niciodată problema unei despărțiri între ea și soțul ei, mai ales că amândoi au trecut prin experiențe nefericite în relațiile anterioare, iar acum pot gestiona altfel momentele tensionate.
”Mai mult de câteva ore nu am fost niciodată certați și chiar și-n orele alea nu ne mai doream altceva decât să stăm de vorbă unul cu celălalt și să încercăm să rezolvăm problemele pe care le avem” a mai spus Gabriela Cristea pentru Viva.